ΝΕΑ ΕΛΛΗΝΙΚΑ
Β΄ ΤΑΞΗ ΕΠΑΛ 
ΘΕΜΑΤΙΚΗ ΕΝΟΤΗΤΑ: ΤΗ ΓΛΩΣΣΑ ΜΟΥ ΕΔΩΣΑΝ ΕΛΛΗΝΙΚΗ

ΕΝΔΕΙΚΤΙΚΕΣ ΑΠΑΝΤΗΣΕΙΣ
(Επισημαίνεται ότι οι απαντήσεις που προτείνονται για τα θέματα είναι ενδεικτικές. Κάθε άλλη απάντηση, κατάλληλα τεκμηριωμένη, θεωρείται αποδεκτή.)

Α3. (μονάδες 25)
	ΕΠΙΣΗΜΑΝΣΕΙΣ
Δεδομένου ότι το κειμενικό είδος που ζητείται στην εκφώνηση είναι «άρθρο», θα ληφθούν υπόψη τα στοιχεία, τα οποία υπηρετούν το συγκεκριμένο επικοινωνιακό πλαίσιο:
· τίτλος
· αφόρμηση από την επικαιρότητα
· αναφορική λειτουργία της γλώσσας
· απλό και οικείο ύφος λόγου
· αξιοποίηση γ’, α΄ ενικού και α’ πληθυντικού ρηματικού προσώπου
Θετικά αξιολογείται:
Ως προς το περιεχόμενο: 
· η ικανότητα του/της μαθητή/μαθήτριας να εκφράζει τεκμηριωμένα, με σαφήνεια και ακρίβεια την προσωπική του/της θέση για το θέμα 
· η αξιοποίηση και ο μετασχηματισμός των ιδεών των κειμένων αναφοράς κ.ά.



Ενδεικτικοί άξονες ανάπτυξης του θέματος:

Τα χαρακτηριστικά που έχει η γλώσσα των νέων:
Περιορισμένο λεξιλόγιο, βωμολοχίες, ξένες λέξεις, κατασκευασμένες λέξεις.
Να εξηγήσεις για ποιους λόγους οι νέοι χρησιμοποιούν μια δική τους γλώσσα και όχι την «κανονική»:
Οι νέοι δημιουργούν τον δικό τους γλωσσικό κώδικα, διότι θέλουν να διαφοροποιηθούν από τους μεγάλους και να δείξουν την αντίδρασή τους στην ηγεμονική συμπεριφορά των μεγάλων.  Είναι μέσο κοινωνικής αντίδρασης και όχι φθοράς της γλώσσας.

Β3. (μονάδες 25)

1. Θέμα αναγνωστικής ανταπόκρισης

Ποιες είναι αυτές οι κατηγορίες: «οι νέοι σήμερα βολεύονται με την εύκολη γνώση. Οι νέοι σήμερα δεν έχουν κουλτούρα. Δε βασανίζουν αυτό που διαβάζουν· το δέχονται απλώς ή το αρνούνται, χωρίς να είναι σε θέση να εμβαθύνουν, πόσο μάλλον ν’ αφομοιώσουν. Τους έχει διαβρώσει το θέαμα. Ακόμη και στην ομιλία δυσκολεύονται.»
Ποια η αντίδραση της νεαρής ηρωίδας: θυμώνει η ηρωίδα. «Τον άκουα με σφιγμένα χείλια, εκτεθειμένη»
Θεωρείς φυσιολογική αυτή την αντίδραση; Ναι, είναι φυσιολογική, διότι οι νέοι δεν αντέχουν να δέχονται κατηγορίες και απόρριψη από τους μεγάλους.

ή

1. Θέμα δημιουργικής γραφής

Η απάντηση του/της μαθητή/-τριας:
· Οι νέοι έχουμε τον δικό μας τρόπο σκέψης.
· Δεν είμαι υποχρεωμένος/η να σκέφτομαι όπως εσύ.
· Άλλα τα δικά σας ερεθίσματα και άλλα τα δικά μας.
· Με την απορριπτική συμπεριφορά με απομακρύνεις περισσότερο.
